《和紫虚丹房二十首 其四》
明代·程通

帘底微风扇底招，飘然逸思共迢遥。功名争及青年立，诗酒休将白昼消。

骐骥超群终泛驾，鹍鹏得志便摩霄。昔人曾惜分阴去，好把膏油继晷烧。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。